# name
VI Jornada de Joves Investigadors de l’IdRA

# metadata.dc.description.abstract[].value
La VI Jornada de Joves Investigadors de l'Institut de Recerca de l'Aigua (IdRA) es planteja, un cop més, com una oportunitat científica per a les noves veus expertes en estudis de l'aigua que formen part de la Universitat de Barcelona. La finalitat principal de la jornada és el foment de les relacions científiques entre investigadors en l’àmbit de l’aigua de qualsevol branca del coneixement, que promogui sinèrgies i col·laboracions entre disciplines i permeti l’adquisició, ja des de les primeres etapes de la carrera científica, d’una perspectiva holística i transdisciplinària dels estudis relacionats.
Amb aquesta idea en ment, es proposa una jornada a la que els joves investigadors puguin disseminar la seva recerca sobre l’aigua mitjançant presentacions orals curtes o de tipus pòster, seguides de breus discussions al voltant dels treballs presentats.

# metadata.dc.description.abstract[].value
L’edició d’enguany està formada per sis blocs temàtics: mitigació de la contaminació, qualitat de l’aigua, meteorologia i climatologia, tecnologia de l’aigua, aigua i societat i microbiologia i bioremediació. Hi participen un total de 10 departaments universitaris i 16 grups de recerca, i tots ells amb investigadors i investigadores que presenten propostes innovadores i d’alt nivell científic. A més, aquesta VI edició inclou novetats importants. D’una banda, s’ha aconseguit arribar a un total de trenta-set ponents: rècord històric de participació respecte a les edicions anteriors. D’altra banda, s’ha incorporat la modalitat de presentació en format pòster per tal de fomentar la síntesi i la divulgació dels treballs presentats. En total, aquest any comptem amb 26 presentacions orals tipus flash talks i 9 pòsters. Finalment, ens agradaria també mencionar el fet d’obrir la VI Jornada a estudiants d’altres entitats per tal de fomentar el diàleg, compartir i descobrir altres reptes científics que és desenvolupen en altres centres i Universitats. En aquesta edició, podem comptar amb la participació de joves veus investigadores de la Universitat Autònoma de Barcelona i de la Fundació BCN Formació Professional...

# metadata.dc.publisher[].value
Universitat de Barcelona. Institut de Recerca de l'Aigua (IdRA)

# metadata.dc.rights[].value
cc-by-nc-nd (c) Universitat de Barcelona. Institut de Recerca de l’Aigua (IdRA), 2023

# metadata.dc.subject.other[].value
Universitat de Barcelona. Institut de Recerca de l'Aigua

# metadata.dc.title[].value
VI Jornada de Joves Investigadors de l’IdRA